**Sociālās garantijas jauniešiem pēc ārpusģimenes aprūpes[[1]](#footnote-1)**

1. **VIENREIZĒJS PABALSTS PATSTĀVĪGAS DZĪVES UZSĀKŠANAI**

**Kas var saņemt pabalstu?**

*Visi jaunieši pēc dzīves ārpusģimenes aprūpes iestādē vai pie aizbildņa, vai audžuģimenē.*

**Kā saņemt pabalstu:**

* ja jaunietis uzsāk patstāvīgu dzīvi pēc dzīves pie aizbildņa vai audžuģimenē, pabalstu izmaksās pašvaldības sociālais dienests, kuras bāriņtiesa pieņēmusi lēmumu par ārpusģimenes aprūpi;

*Lai saņemtu pabalstu ir jādodas uz pašvaldības sociālo dienestu un jāraksta iesniegums, uzrādot personu apliecinošu dokumentu.*

***Ieteikums:*** pirms došanās uz sociālo dienestu, iepriekš vēlams sazināties telefoniski ar pašvaldības sociālo darbinieku. Kontaktus Jūs varēsiet atrast Bāriņtiesas vēstulē par sociālajām garantijām vai vari atrast zem šīs saites <http://www.bti.gov.lv/lat/noderigas_saites/pasvaldibu_socialie_dienesti/>, kur ir atrodami visu sociālo dienestu kontakti.

**Cik liels ir pabalsts:**

Minētā pabalsta apmērs no 2021. gada 1. janvāra ir **218 eiro**, savukārt personām ar invaliditāti kopš bērnības **327** **eiro**.

**Kādā laika periodā var pieprasīt:**

* *Pabalstu jaunietis var pieprasīt vienu reizi līdz 24 gadu vecuma sasniegšanas*[[2]](#footnote-2)*.*
1. **PABALSTS SADZĪVES UN MĪKSTĀ INVENTĀRA IEGĀDEI.**

**Kas var saņemt pabalstu?**

*Visi jaunieši pēc dzīves ārpusģimenes aprūpes iestādē vai pie aizbildņa, vai audžuģimenē.*

**Kā saņemt pabalstu:**

* ja jaunietis uzsāk patstāvīgu dzīvi pēc dzīves pie aizbildņa vai audžuģimenē, pabalstu izmaksās pašvaldības sociālais dienests, kuras bāriņtiesa pieņēmusi lēmumu par ārpusģimenes aprūpi.

*Lai saņemtu pabalstu, ir jādodas uz pašvaldības sociālo dienestu un jāraksta iesniegums, uzrādot personu apliecinošu dokumentu.*

**Cik liels ir pabalsts:**

Minētā pabalsta apmērs no 2021. gada 1. janvāra ir **820.05 eiro**.

**Kādā laika periodā var pieprasīt:**

* *Pabalstu jaunietis var pieprasīt vienu reizi līdz 24 gadu vecuma sasniegšanai*[[3]](#footnote-3)*.*
1. **PABALSTS IKMĒNEŠA IZDEVUMIEM IZGLĪTĪBAS IEGŪŠANAI**

**Kas var saņemt pabalstu?**

*Visi jaunieši pēc dzīves ārpusģimenes aprūpes iestādē vai pie aizbildņa, vai audžuģimenē gadījumā, ja:*

* jaunietis sekmīgi mācās vispārējās vai profesionālās izglītības iestādē, kas ir tiesīga izsniegt valsts atzītus vispārējās izglītības vai valsts atzītus profesionālo kvalifikāciju apliecinošus dokumentus;
* sekmīgi studē augstskolā vai koledžā, kas ir tiesīga izsniegt valsts atzītus diplomus.

**Kur un kā var saņemt:**

* Jaunietim ar iesniegumu ir jāvēršas tās pašvaldības sociālajā dienestā, kuras bāriņtiesa ir pieņēmusi lēmumu par ārpusģimenes aprūpi;
* Jāiesniedz izziņa no izglītības iestādes par to, ka jaunietis ir izglītības iestādes skolnieks vai students un mācās sekmīgi.

**Cik liels ir pabalsts:**

No 2021. gada 1. janvāra pabalsta apmērs ir **109 eiro** mēnesī, savukārt personām ar invaliditāti kopš bērnības: **163 eiro** mēnesī.

**Cik ilgi var saņemt:**

* *Pabalsts tiek nodrošināts līdz 24 gadu vecuma sasniegšanai.*
* *Pabalsta izmaksu aptur mācību pārtraukuma laikā un to atjauno, ja mācības tiek atsāktas.*
* *Pašvaldības sociālais dienests ne retāk kā divas reizes gadā pieprasīs informāciju no izglītības iestādes, augstskolas vai koledžas par to, ka sekmīgi apgūsti izglītības programmu vai studiju programmu.*
1. **APGĀDNIEKA ZAUDĒJUMA PENSIJA PĒC 18 GADU VECUMA**
* Jaunietim ir tiesības saņemt apgādnieka zaudējuma pensiju arī pēc 18 gadu vecuma:

**Kas var saņemt?**

* Jaunieši, kuri mācās vispārējās vai profesionālās izglītības iestādēs, koledžās vai augstskolās pilna laika klātienē, izņemot laiku, kad studijas pārtrauktas.
* **Apgādnieka zaudējuma pensiju var saņemt līdz 24 gadu vecumam.**
* Apgādnieka zaudējuma pensija bērniem vecumā no 7 gadu vecuma no 2021. gada 1. janvāra nevar būt mazāka par **163.00** Euro mēnesī.
* Bērniem un jauniešiem, kuri zaudējuši abus vecākus, **par katru no vecākiem  piešķir atsevišķu apgādnieka zaudējuma pensiju.**

**Kas jādara:** VSAA (jebkurā no filiālēm) ir jāiesniedz:

* **izglītības iestādes izziņa**, kurai ir **jābūt izsniegtai** **ne agrāk** kā dienā, **kad uzsāktas mācības** izglītības iestādē, un tajā jābūt norādītai šādai informācijai par mācībām:
* mācību gads un kurss;
* programmas ilgums un beigu datums;
* norāde par mācībām pilna laika klātienē, ja esi augstskolas vai koledžas students;

**!!! Ja jaunietis mācies vispārizglītojošā skolā, izziņa nav jāiesniedz, jo VSAA to saņems no Izglītības ministrijas.**

**!!! Jaunietim nav jābūt sekmīgam, lai saņemtu šo palīdzību.**

**!!!** Jaunietis vienlaikus var saņemt apgādnieka zaudējuma pensiju par vienu no vecākiem un uzturlīdzekļus par otru vecāku no Uzturlīdzekļu garantiju fonda.

1. **UZTURLĪDZEKĻI NO UZTURLĪDZEKĻU GARANTIJU FONDA PĒC 18 GADU VECUMA**

**Kas tas ir?**

Uzturlīdzekļi ir bērna vai jaunieša uzturēšanas izdevumi, kurus nodrošināt ir katra vecāka pienākums neatkarīgi no viņa dzīves situācijas, bet kuri to nedara. Šādos gadījumos uzturlīdzekļus maksā valsts.

 Jaunietim ir tiesības saņemt uzturlīdzekļus arī pēc 18 gadu vecuma, ja iegūst:

* pamatizglītību
* vidējo izglītību
* arodizglītību

**Cik ilgi var saņemt uzturlīdzekļus?**

Līdz 21 gada vecumam.

**Cik lieli ir uzturlīdzekļi pēc 18 gadu vecuma?**

No 2021. gada 1. janvāra: **150 eiro** mēnesī

**Kā saņemt uzturlīdzekļus?**

* jāiesniedz iesniegums Uzturlīdzekļu garantiju fonda administrācijai.

To var iesniegt:

* nosūtot pa pastu uz adresi: Uzturlīdzekļu garantiju fonda administrācijai, Pulkveža Brieža iela 15, Rīga, LV-1010;
* izmantojot portāla [www.latvija.lv](http://www.latvija.lv/) E-pakalpojumu „Pieteikšanās uzturlīdzekļu saņemšanai” [https://www.latvija.lv/lv/Epakalpojumi/EP54/Apraksts;](https://www.latvija.lv/lv/Epakalpojumi/EP54/Apraksts)
* nosūtot uz e-pastu: pasts@ugf.gov.lv, parakstītu ar drošu elektronisko parakstu.

!!! Izziņa no mācību iestādes nav jāiesniedz.

!!! Jaunietim nav jābūt sekmīgam.

!!! Jaunietis vienlaikus var saņemt apgādnieka zaudējuma pensiju par vienu no vecākiem un uzturlīdzekļus par otru vecāku no Uzturlīdzekļu garantiju fonda.

# Neskaidrību gadījumā par uzturlīdzekļiem zvani pa tālruni: 67830626

1. **ĢIMENES VALSTS PABALSTS PĒC 18 GADU VECUMA**

Jaunietim ir tiesības saņemt *Ģimenes valsts pabalstu*pēc 18 gadu vecuma:

* ja jaunietis mācies vai studēvispārējās vai profesionālās izglītības iestādē un nav stājies laulībā
* pabalstu var saņemt līdz **20 gadu** vecumam.
* pabalsta apmērs ir **11.38** *Euro*  mēnesī

**Pabalsta pieprasīšana:**

* **Jaunietim ir jāiesniedz iesniegums pabalsta piešķiršanai.**

***Iesniegumu var iesniegt vairākos veidos:***

* **visērtāk to izdarīt, aizpildot e-iesniegumu Vienotajā valsts un pašvaldību pakalpojumu portālā** [www.latvija.lv](http://www.latvija.lv) **(saite** <https://www.latvija.lv/lv/epakalpojumi/ep172>)

vai

* aizpildot Valsts sociālās apdrošināšanas aģentūras (VSAA) nodaļai adresētu iesniegumu, izmantojot standarta [veidlapu](http://www.vsaa.gov.lv/lv/noderigi/iesniegumu-veidlapas/pabalstu-iesniegumi) (Izvēlies: Iesniegums ģimenes valsts pabalsta piešķiršanai) vai brīvā formā uzraksti pieprasījumu, kuru var iesniegt:
* personīgi VSAA
* nosūtot pa pastu
* valsts un pašvaldību vienotajos klientu apkalpošanas centros
* elektroniski, parakstot iesniegumu ar drošu elektronisko parakstu, kas satur laika zīmogu.

**Pieprasīšanas termiņš**

Iesniegums ģimenes valsts pabalsta piešķiršanai ir jāiesniedz ne vēlāk kā 6 mēnešu laikā no tiesību rašanās brīža. Pieprasot pabalstu vēlāk, to piešķir tikai par iepriekšējiem 6 mēnešiem pirms pabalsta pieprasīšanas dienas.

1. **PALĪDZĪBA DZĪVOKĻU JAUTĀJUMU RISINĀŠANĀ**

**Jaunietim ir tiesības saņemt palīdzību dzīvokļu jautājumu risināšanā:**

* No 18 gadu vecuma jaunietim ir tiesības stāties dzīvokļa gaidīšanas rindā savā pašvaldībā, kura pieņēma lēmumu par ārpusģimenes aprūpi.
* No 18 gadu vecuma jaunietim ir tiesības arī saņemt dzīvokļa pabalstu līdz brīdim, kamēr tiks piešķirts pašvaldības dzīvoklis (pienāks rinda uz pašvaldības dzīvokli);
* Jaunietim ir tiesības īrēt dzīvokli visā Latvijas teritorijā. Tas nozīmē, ka īrētajam dzīvoklim nav jāatrodas pašvaldībā, kura pieņēma lēmumu par ārpusģimenes aprūpi.
* Ja jaunietis vēlas un audžuģimene vai aizbildnis piekrīt, jaunietim ir tiesības īrēt istabu no savas audžuģimenes vai aizbildņa, kur dzīvoja līdz 18 gadu vecumam.

**Dzīvokļa pabalsts:** tas ir ikmēneša pabalsts, lai norēķinātos par dzīvokļa īri un komunālajiem pakalpojumiem. Pabalstu piešķir bez ienākumu un materiālo resursu izvērtēšanas.

**Kā saņemt pabalstu:**

1. solis: jāsazinās ar pašvaldības sociālo darbinieku un jānoskaidro uz cik lielu dzīvokļa pabalstu jaunietis vari pretendēt. *Katrā pašvaldībā ir atšķirīgas summas, kuras var tikt piešķirtas dzīvokļa īrei.*
2. solis: jānoskaidro kādi dokumenti nepieciešami, lai varētu saņemt dzīvokļa pabalstu.
3. solis: jāsameklē dzīvoklis un jānoslēdz līgumu ar dzīvokļa īpašnieku par dzīvokļa īri.
4. solis: jādodas uz pašvaldības sociālo dienestu un jāiesniedz prasītos dokumentus.

**Cik liels ir pabalsts:**

Minētā pabalsta apmērs ir atšķirīgs katrā pašvaldībā.

**Kādā laika periodā var pieprasīt:**

* *Pabalstu jaunietim ir tiesības pieprasīt un saņemt no 18 gadu līdz 24 gadu vecuma sasniegšanai* vai līdz brīdim, kad pašvaldība piešķirs dzīvokli.
1. Šajā dokumentā nav iekļauta informācija par Apliecību sociālo garantiju nodrošināšanai un sabiedriskā transporta atvieglojumiem pēc 18 gadu vecuma [↑](#footnote-ref-1)
2. Bērnu tiesību aizsardzības likuma 43.panta otrā daļa. [↑](#footnote-ref-2)
3. Bērnu tiesību aizsardzības likuma 43.panta otrā daļa. [↑](#footnote-ref-3)